User:Dakshinamurthy Nivethitha/sandbox

[[செந்தோசா உல்லாச உலகம் (Resorts World Sentosa)]]

சிங்கப்பூரின் தெற்குக் கடற்கரையோரப் பகுதியில் செந்தோசா என்ற புகழ்பெற்ற பூங்காத்தீவு உள்ளது. ‘செந்தோசா’ என்ற சொல் மலாய் மொழியில் ‘அமைதி’ என்றும் சமஸ்கிருத மொழியில் ‘மகிழ்ச்சி’ என்றும் பொருள்படும். இத்தீவு 2010ஆம் ஆண்டு ஜனவரி 20ஆம் தேதி பொதுமக்களுக்காகத் திறக்கப்பட்டது. இதன் மொத்தப் பரப்பளவு 15,000 மீ2 ஆகும். இங்குச் சுற்றுலாப் பயணிகள் தங்குவதற்கு ஏழு விடுதிகள் உள்ளன. இங்குப் பொதுமக்களுக்குக் களிப்பூட்டும் வகையில் பலவிதமான கேளிக்கை விளையாட்டு நிகழ்ச்சிகள் உள்ளன. இங்கு வருடத்திற்கு 20 மில்லியன் மக்கள் வருகை தருகிறார்கள். வரலாறு சிங்கப்பூரில் உள்ள செந்தோசா உல்லாச உலகத் தீவு 2007-ஆம் ஆண்டு ஏப்ரல் 16-ஆம் தேதி கட்டத் தொடங்கப்பட்டது. கட்டுமானப் பணிகள் தொடர்ந்து 34 மாதங்கள் நடைபெற்றன. 2010 ஆம் ஆண்டு ஜனவரி 20-ஆம் தேதி அதிகாரப்பூர்வமாக அத்தீவு திறக்கப்பட்டது. மேலும், யூனிவர்ஸல் ஸ்டூடியோ, சூதாட்டக் கேளிக்கைக் கூடம் போன்றவையும் திறக்கப்பட்டன. 2010-ஆம் ஆண்டு 14-ஆம் தேதி முதல் 21-ஆம் தேதி மாலை 5 மணி முதல் இரவு 10 மணி வரை சீனப் புத்தாண்டு கொண்டாட்டத்திற்காக யூனிவர்ஸல் ஸ்டூடியோ திறக்கப்பட்டது. சுற்றுலாப் பயணிகள் சுற்றிப் பார்ப்பதற்கு மட்டுமே அனுமதி கொடுக்கப்பட்டது; சவாரி செய்வதற்கு அனுமதி கொடுக்கப்படவில்லை. மேலும், சுற்றுலாப் பயணிகள் இத்தீவைச் சுற்றிப் பார்ப்பதற்குச் சிங்கப்பூர்ப் பணம் $10 வெள்ளி வசூலிக்கப்பட்டது.

உல்லாச ஓய்விடத்தின் அமைப்பு உல்லாச ஓய்விடம் மைக்கேல் கிரேவ்ஸ் (Michael Graves) என்பவரால் வடிவமைக்கப்பட்டது. இங்கு ஆறு விடுதிகள் உள்ளன. இங்குள்ள விடுதிகளில் மொத்தம் 1840 அறைகள் உள்ளன. இந்த விடுதிகளின் அமைப்பு பொதுமக்களை வெகுவாகக் கவர்ந்துள்ளது. உல்லாச ஓய்விடம் கிழக்கு, மேற்கு, மத்திய மண்டலங்களாகப் பிரிக்கப்பட்டுள்ளது.

மத்திய மண்டலம் (Central Zone) விடுதிகள் •	‘கிராக்ஃபோர்ட்ஸ் கோபுரம்’ (Crock fords Tower) இதற்குமுன் ‘மேக்ஸிம்ஸ் கோபுரம்’ (Maxims Tower) என்று அழைக்கப்பட்டது. சிங்கப்பூர்த் துறைமுகம், தெற்குத் தீவுகள் ஆகியவை இக்கோபுரத்திற்குக் கீழே அமைந்துள்ளன. 2010-ஆம் ஆண்டு ஜனவரி 20-ஆம் தேதி திறக்கப்பட்டது. •	கிராக்ஃபோர்ட்ஸ் கோபுரத்தில் மைக்கேல் விடுதி (Michael Hotel) 11-வது தளத்தில் திறக்கப்பட்டது. அவ்விடுதி, தற்போது மைக்கேல் கிரேவ்ஸ் (Michael Graves) என்று அழைக்கப்படுகிறது. அதற்கு முன்னால் உள்ள தளத்தில் செந்தோசா இயற்கை நீரூற்று (Sentosa Musical Fountain) உள்ளது. •	கிராக்ஃபோர்ட்ஸ் கோபுரத்திற்குப் (Crock fords Tower) பக்கத்தில் குடும்பம் சார்ந்த விடுதி ஒன்று உள்ளது. குடும்பத்தோடு கொண்டாட வேண்டிய நிகழ்ச்சிகள் அனைத்தும் அவ்விடுதியில் கொண்டாடப்படும். இவ்விடுதியில் 1600 இருக்கைகள் கொண்ட பேரவை மன்றம் ஒன்று உள்ளது. பண்டிகைகள் காலத்தில் விடுதி விழாக்கோலம் பூண்டிருக்கும். •	சிங்கப்பூரில் ஏதேனும் பொதுக்கூட்டம், மாநாடு, கண்காட்சி போன்றவை நடத்துவதற்கு ஹார்டு ராக் விடுதியைத் (Hard Rock Hotel) தேர்ந்தெடுப்பர். ஏனென்றால், அதற்குத் தகுந்த எல்லா வசதிகளும் இவ்விடுதியில் இருக்கின்றன. வித்தியாசமாக வடிவமைக்கப்பட்ட 26 அறைகள் உள்ளன. மேலும், நடனமாடும் வழவழப்பான அறையில் ஒரே நேரத்தில் 7300 விருந்தினர்கள் அமரலாம். இது ஆசியாவிலேயே மிகப்பெரிய அறையாகும். 2008-ஆம் ஆண்டு மே மாதம் ஹார்டு ராக் விடுதியைக் கட்ட ஆரம்பித்தனர். 2010-ஆம் ஆண்டு ஜனவரி 20-ஆம் தேதி அதிகாரப்பூர்வமாகத் திறந்து வைக்கப்பட்டது. சூதாட்டக் கூடம் (Casino) கிராக்ஃபோர்ட்ஸ் கோபுரத்திற்குக் (Crock fords Tower) கீழே சூதாட்டக் கூடம் 15000 சதுரமீட்டர் பரப்பளவில் அமைந்துள்ளது. சிங்கப்பூர்க் குடிமக்கள், சிங்கப்பூர் நிரந்தர வாசிகள் சூதாட்டக் கூடத்தினுள் செல்வதற்கு ஒரு நாளைக்கு 100 வெள்ளிக்கு நுழைவுச் சீட்டு வாங்க வேண்டும் அல்லது 2000 வெள்ளி செலுத்தி வருடாந்திர உறுப்பினராகச் சேர வேண்டும். இவர்கள் ஒரு நாளைக்கு ஒரு தடவை மட்டுமே அங்குச் செல்ல முடியும். வெளிநாட்டுக் குடிமக்கள் தங்களுடைய கடவுச் சீட்டு அல்லது வேலை சீட்டைக் கொண்டு சென்றால் இலவசமாகச் சூதாட்டக் கூடத்திற்குள் நுழைய முடியும். பொதுமக்களுக்காகவும் தொண்டு நிறுவனங்களுக்காகவும் நுழைவுச் சீட்டிற்கான பணம் வசூலிக்கப்படுகிறது. எந்தவொரு பணத்தையும் சூதாட்டக்கூடம் வைத்துக்கொள்ளாது. தரமான உணவு (Fine Dining) •	சூசர் லீயின் டங்லோக் ஹீன் – சீன உணவு •	ஜோயல் ரூபசானின் டி ஜோயல் ரூபசான் உணவகம் – பிரஞ்சு உணவு •	ஸ்காட் வெப்ஸ்டரின் ஓசியா – நவீன ஆஸ்திரேலிய உணவு •	ஷாம் லியோங்கின் வனம் – தற்காலிகச் சீன உணவு போன்ற பல தரமான உணவு வகைகளைப் பொதுமக்கள் ருசித்து உண்ணலாம். நிகழ்ச்சிகள் •	செந்தோசா உல்லாச உலகத்தில் ‘வோயேஜ் டி லா வெய்’ (Voyage de la Vie) என்ற நிகழ்ச்சி முதன்முதலில் பொதுமக்களுக்காகக் காட்டப்பட்டது. 1600 மக்கள் அமர்ந்து பார்க்கும் ராக் இசை நிகழ்ச்சி மிகப்பெரிய திரையரங்கில் நிகழ்த்தப்பட்டது. இந்நிகழ்ச்சியைத் தயாரித்தவர் மார்க் ஃபிஸ்சர் (Mark Fisher) ஆவார். •	ஆசியாவின் மிகப்பெரிய தற்காப்புக் கலைநிகழ்ச்சி ஓவ்வோர் ஆண்டும் நடன அரங்கில் நடத்தப்படுகிறது. •	‘ஏரிகளின் கனவு’ (Lake of Dreams) என்னும் கண்கவர் மல்டிமீடியா தண்ணீர், நெருப்பு, காற்று, ஒளி போன்றவற்றை உள்ளடக்கியது. இதை வடிவமைத்தவர் ஜெர்மி ரெயில்டன் (Jeremy Railton) ஆவார்.

மேற்கு மண்டலம் (West Zone) விடுதிகள் (Hotels) •	எக்குவாரியஸ் விடுதி (Equarius Hotel) மலைக்குகை சாகச தண்ணீர்ப்பூங்காவிற்கு (Adventure Cove Waterpark) மிக அருகில் உள்ளது. •	22 மிதக்கும் வில்லாக்களையுடைய கடற்கரை வில்லாக்கள் (Beach Villas) 2012-ஆம் பிப்ரவரி 16-ஆம் தேதி திறக்கப்பட்டன.

கடல் உயிரிகளின் பூங்கா (Marine Life Park) •	உலகிலேயே மிகப்பெரிய கடல் உயிரிகளின் பூங்கா 2012-ஆம் ஆண்டு நவம்பர் மாதம் 22-ஆம் தேதி திறக்கப்பட்டது.

கடல்சார் அனுபவ அருங்காட்சியகம் (The Maritime Experiential Museum) கடல்சார் அனுபவ அருங்காட்சியகம் 2011-ஆம் ஆண்டு அக்டோபர் 15-ஆம் தேதி திறக்கப்பட்டது. அதில் 15 – 19-ஆம் நூற்றாண்டில் நடந்த கடல்சார் வாணிகத்தைப் பற்றிய தகவல்கள் காட்சிக்கு வைக்கப்பட்டுள்ளன.

தெற்காசியாவின் நீர்வாழ் காட்சியகம் (S.E.A – Aquarium) செந்தோசாவில் உள்ள நீர்வாழ் காட்சியகம் புகழ்பெற்றது. இங்கு 49 வகைகளில் 800க்கும் அதிகமான எண்ணிக்கையில் கடல் உயிரினங்கள் இருக்கின்றன. கிழக்கு மண்டலம்	(East Zone) சிங்கப்பூர் யூனிவர்சல் ஸ்டூடியோ (Universal Studios Singapore) சிங்கப்பூர் யூனிவர்சல் ஸ்டூடியோ 2010-ஆம் ஆண்டு மார்ச் மாதம் 18ஆம் தேதி திறந்து வைக்கப்பட்டது. இது தென்கிழக்காசியாவிலேயே முதன்முறையாகத் திறக்கப்பட்ட பூங்காவாகும். இது ஏழு மண்டலங்களாகப் பிரிக்கப்பட்டுள்ளது. சை-ஃபை நகரம், பழைய எகிப்து, நியூயார்க், இழந்த உலகம், ஃபார் ஃபார் அவே, மடகாஸ்கர், ஹோலிவுட் ஆகியவையாகும். டால்பின் தீவு (Dolphin’s Island ரோஜா நிறத்தில் புட்டி மூக்குடன் இருக்கும் டால்பின்களின் சாகச விளையாட்டு நிகழ்ச்சி டால்பின் தீவில் உள்ளது. அந்நிகழ்ச்சியில் பங்குபெறும் டால்பின்கள் பயிற்றுவிப்பாளர் சொல்வதை அப்படியே செய்யும்படி பயிற்றுவிக்கப்பட்டுள்ளன.

சிலோசா கோட்டை (Fort Siloso) சிலோசா கோட்டையானது சரித்திரத்தை நினைவுகூறும் வண்ணம் அமைந்திருக்கும். தட்சிணாமூர்த்தி நிவேதிதா (1E1) யூனிட்டி உயர்நிலைப்பள்ளி Dakshinamurthy Nivethitha (1E1) Unity Secondary School